**PORNAISTEN ELÄKKEENSAAJAT ry 6.11.2013**

**TOIMINTASUUNNITELMA VUODELLE 2014**

**KOKOUS- JA JUHLATOIMINTA**

Sääntömääräisten kevät- ja syyskokousten lisäksi pidetään tarvittaessa kuukausi - ja hallituksen kokouksia. Uudenmaan piirin kevät- ja syyskokoukseen valitaan yhdistyksestä varsinainen- ja varaedustaja. Osallistumme EKL:n Uudenmaan piirin Itä-Uudenmaan alueen kokouksiin joissa meillä on vuonna 2014 järjestämisvuoro. Yhdistyksen jäsenet osallistuvat mahdollisuuksien mukaan myös EKL:n ja Uudenmaan piirin järjestämiin tilaisuuksiin. Myös Uudenmaan piirin jäsenyhdistysten merkkipäiviä muistetaan. Yhdistyksen järjestämät omat tilaisuudet ja juhlat valmistelee hallitus ja se päättää myös niihin kutsuttavat muiden yhdistysten edustajat. Perinteisen Helatorstaijuhlamme järjestämme helatorstaina 29.5.2014.

**KURSSI JA KOULUTUSTOIMINTA**

Osallistumme mahdollisuuksien ja tarpeen mukaan EKL: n ja Uudenmaan piirin järjestämiin koulutus- ja kurssitilaisuuksiin. Myös omaa koulutusta ylläpidetään ja kerho- ja koulutustilaisuuksiin kutsutaan vierailevia asiantuntijoita omien kouluttajien lisäksi. Tietokoneen, internetin ja sähköpostin käyttöä ja käsitöitä, virkkaamista ja muita käden taitoja opiskelemme yhdessä vapaamuotoisesti jäsenistön tarpeista lähtien.

**EKL:N JA UUDENMAAN PIIRIN KILPAILUTAPAHTUMAT**

Osallistumme erilaisiin kilpailutapahtumiin mm. piirin järjestämiin ulko- ja sisäbocciakisoihin ja EKL:n kevään liikuntahaasteeseen. Osallistumme myös Uudenmaan piirin ulkoilupäivään. Bocciakerho valitsee keskuudestaan vetäjän.

**MUU TOIMINTA**

Kerho kokoontuu joka toinen viikko ja se on runkona toiminnalle. Kerho keskustelee eri aiheista käyttäen alustajia ja asiantuntijoita apunaan tarvittaessa. Kerhopäivinä on tuolijumppaa, keppijumppaa, yhteislaulua, vapaata keskustelua, arpajaisia, bingoa, tietovisailua, erilaisia kisoja ja kahvittelua. Kerhon retket ja matkat pyritään järjestämään niin, että mahdollisimman monet voivat osallistua. Tavoitteena on sekä fyysisen että henkisen kunnon ylläpito.

Osallistumme Uudenmaan piirin kevät- ja syysjuhliin sekä naapurijärjestöjen tilaisuuksiin mahdollisuuksien mukaan. Osallistumme Uudenmaan piirin Itäisen alueen kokouksiin ja toimintaan.

Järjestämme erilaisia tempauksia, joista mainittakoon syksyllä 2012 aloitettu Aurinkomäen asukkaiden ulkoilutustapahtuma, jota pyrimme jatkamaan vuosittain.

Järjestämme tarvittaessa erilaisia ajankohtaisia seminaareja ja keskustelutilaisuuksia ja pyrimme vaikuttamaan kuntatasolla eläkkeensaajia koskettaviin asioihin.

Jatkamme kanssakäymistä EKL:n naapuriyhdistysten ja Eläkeliiton Pornaisten paikallisyhdistyksen kanssa ja pyrimme järjestämään yhteisiä tilaisuuksia merkittävistä ajankohtaisista asioista.

Teemme aloitteita Eläkkeensaajien Keskusliitolle ja muille tahoille paikallisesti ja valtakunnan tasolla kokemistamme epäkohdista.

Olemme aktiivisesti mukana Mustijoen perusturvan Ikäihmisten neuvostossa ja pyrimme saamaan sen järjestämiä tilaisuuksia Pornaisiin.

**TALOUS**

Yhdistyksen toiminta rahoitetaan jäsenmaksuilla, juhla- ja arpajaistuloilla, kahvimaksuilla sekä Pornaisten kunnalta anottavalla toiminta-avustuksella.

Pornaisten Eläkkeensaajat ry

Hallitus